《中秋佳月独游垂虹亭有怀胡完夫苏子瞻钱安道》
宋代·陈舜俞

月光清极向中秋，千古松陵此夜游。
寥泬更无云碍眼，沧浪合是我维舟。
浮生未有明年约，浅酌聊资到眼留。
辜负金波三万顷，诗豪草圣在杭州。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。